Fuglene holder i hovedsak til rundt og på koralløyer og atoller med vegetasjon. Artene er ikke spesielt pelagiske, men ernærer seg i farvannet rundt øyene. De bygger redet i trær og busker eller i stenete skråninger og klipper. Kosten består hovedsakelig av fisk. Bortsett fra størrelsen (25–30 cm og cirka 23 cm) er artene forholdsvis like. Noen betrakter derfor dvergsilketerne som en underart av silketerne (), men de skiller seg også på flere andre vesentlige punkter enn størrelsen, blant annet på det sorte rundt øynene, fargen på primærfjærene, og fargen og formen på nebbet.